Rikunarita-ORG/Wikinium huggingface dataset:
# Groot Sprong Voorwaarts

|  |
| --- |
|  **Groot Sprong Voorwaarts**  |
|  |
|  *Regeringsamptenare word na die platteland gestuur om daar te gaan werk (1957).*  |
|  **Name (taalvariante)**  |
| Tradisionele Chinees   | 大躍進 |
| Vereenvoudigde Chinees   | 大跃进 |
| Pinyin | Dàyuèjìn |

Die **Groot Sprong Voorwaarts** (Chinees: 大跃进, *Dà Yuèjìn*) van die Volksrepubliek van China was tussen 1958 en 1962 ’n ekonomiese en sosiale veldtog deur die Kommunistiese Party van China (KPC). Die veldtog is gelei deur die voorsitter, Mao Zedong, en het ten doel gehad om die landbou-ekonomie in ’n sosialistiese gemeenskap te verander deur middel van vinnige industrialisering en kollektivisering. Dit word egter algemeen beskou as die oorsaak van die Groot Chinese Hongersnood.

## Opsomming

Van die groot veranderings in die lewe van plattelandse Chinese was die geleidelike inwerkingstelling van verpligte landboukollektivisme. Privaat boerdery is verbied en dié wat daarby betrokke was, is vervolg en as teenrewolusionêre gebrandmerk. Mense is ook aan dwangarbeid onderwerp. Plattelandse industrialisasie, wat amptelik ’n prioriteit van die veldtog was, se ontwikkeling is egter in die wiele gery deur "die foute van die Groot Sprong Voorwaarts".

Historici aanvaar oor die algemeen dat die Groot Sprong Voorwaarts tienmiljoene mense se dood veroorsaak het. ’n Laer raming is 18 miljoen, terwyl uitgebreide navorsing deur Yu Xiguang daarop dui dit kon tot 55,6 miljoen gewees het. Die historikus Frank Dikötter meen "dwang, terreur en stelselmatige geweld" was die basis van die veldtog, en dit was "die motivering vir een van die dodelikste massamoorde in die mens se geskiedenis".

Die jare van die Groot Sprong Voorwaarts het gelei tot ekonomiese agteruitgang, met 1958 tot 1962 een van die twee tydperke tussen 1953 en 1976 waarin China se ekonomie gekrimp het (die ander was die Kulturele Rewolusie). Volgens die politieke ekonoom Dwight H. Perkins "het ’n enorme belegging net ’n klein toename, indien enige, in produksie gehad . . . Die Groot Sprong Voorwaats was kortliks ’n baie duur ramp."

In daaropvolgende konferensies in Maart 1960 en Mei 1962 is die negatiewe uitwerking van die veldtog deur die KPC bestudeer en Mao is gekritiseer. Gematigde leiers soos president Liu Shaoqi en Deng Xiaoping het meer mag gekry en Mao het ’n tydelike terugslag beleef, wat gelei het tot sy inwerkingstelling van die Kulturele Rewolusie in 1966.

## Verwysings

## Eksterne skakels

* Wikimedia Commons het meer media in die kategorie Groot Sprong Voorwaarts.
* Hierdie artikel is vertaal uit die Engelse Wikipedia
# Provinsie

Kaart van Suid-Afrika met die nuwe provinsiale grense (2009)
'n **Provinsie** (afgelei van Latyn: *provincia*) is 'n voorafbepaalde gebied, byna altyd 'n administratiewe eenheid, binne in 'n land of 'n soewereine staat.

Die term "provinsie" word nie oral gebruik nie. Ander benamings sluit in: départements in Frankryk, Woiwodskappe in Pole en Oblaste in Slawiese lande en sommige voormalige republieke van die Sowjetunie.

## Sien ook

* Provinsies van Angola
* Provinsies van België
* Provinsies van Mosambiek‎
* Streke van Namibië
* Provinsies van Nederland
* Provinsies van Suid-Afrika
* Provinsies van die Volksrepubliek China
* Provinsies van Zimbabwe

## Eksterne skakels

* Wikiwoordeboek het 'n inskrywing vir provinsie.
# Chongqing

| **重庆市 (Chóngqìng shì) Chongqing** |
| --- |
|  |
| Ligging in die Volksrepubliek China |
|  |
| Basiese inligting |
| **Oorsprong van die naam**: | 山城 *Shancheng* "Stad van die berge" |
| **Afkorting**: | 渝 *Yu* |
| **Oppervlakte**: | 82 300 km² |
| **Bevolking** (2007): | 31 442 300 (munisipaliteit) |
| **Digtheid** (2007): | 382/km² (munisipaliteit) |
| **BBP** (2009):  - per kapita | CNY 652,7 miljard CNY 22 909 |
| **Hoogte bo seespieël**: | 435 m |
| **Poskode**: | **4000**00-**4099**00 |
| **Areakode**: | +86/23 |
| **Nommerplaat-identifikasie** : | 渝 A, B, C, F, G, H |
| **Tydsone** : | UTC+8 |
| **Webwerf** : | www.cq.gov.cn |
| Regering |
| **Administratiewe soort**: | Munisipaliteit |
| **CPC Tianjin Komitee-Sekretaris:** | Bo Xilai |
| **Burgemeester**: | Huang Qifan |

**Chongqing** (Chinees: 重庆市, pinyin: *Chóngqìng*, [ʈʂʰʊ̌ŋtɕʰîŋ]) is 'n stad in China en met 'n bevolking van 31 442 300 die grootste munisipaliteit ter wêreld. Chongqing is 'n munisipaliteit in Sentraal-China.

## Eksterne skakels

* Wikimedia Commons het meer media in die kategorie Chongqing.
* (zh)  Amptelike webwerf van die Munisipaliteit Chongqing
# Mantsjoes

*Hierdie artikel handel oor die etniese groep. Vir die taal, sien Mantsjoe.*

| Mantsjoes |
| --- |
|  |
| Totale bevolking: | 10 430 000 |
| Belangrike bevolkings  in: |  Volksrepubliek China 10 410 585
 Republiek China 12 000 |
| Taal: | Hoofsaaklik Mandaryns, baie min Mantsjoe |
| Geloofsoortuiging: | Hoofsaaklik ongebonde, Mantsjoe-sjamanisme, Boeddhisme, Chinese volksgodsdiens |
| Verwante etniese groepe: | Ander Toengoesiese volke soos Ewenke, Nanai, Oroqen, Udege en Sibe. |

Die **Mantsjoes** (Mantsjoe: ; Möllendorff: *manju*; Abkai: *manju*; Vereenvoudigde Chinees: 满族; Tradisionele Chinees: 滿族; pinyin: *Mǎnzú*; Wade–Giles: *Man³-tsu²*) behoort tot een van die 56 amptelik erkende etniese groepe ("nasionaliteite") in die Volksrepubliek China. Hul tuiste is die Mantsjoerye in Noordoos-China, wat na dié etniese groep genoem is. Tydens die Qing-dinastie (1644–1912), ook bekend as Mantsjoe-dinastie, China se laaste heersende keiserlike dinastie, het die Mantsjoes oor China, Mongolië en aangrensende gebiede geheers.

'n Jong Mantsjoe in tradisionele klere
Die Mantsjoes is die grootste groep van die Toengoesiese volke, maar hul taal, Mantsjoe, is byna uitgestorwe. Mantsjoes praat as moedertaal oorwegend Mandaryns met plaaslike dialekte. Mantsjoes is naas Han-Chinese, Zhuang en Hui-Chinese die vierde grootste etniese groep in die Volksrepubliek China. Hulle is ook die grootste erkende etniese minderheid sonder 'n eie outonome gewes.

Volgens die sensus van 2011 leef in die Volksrepubliek China 10 410 585 Mantsjoes, veral in Noordoos-China, die Mantsjoerye. Groot bevolkings van Mantsjoes leef in die provinsies Liaoning (5 385 287 of 12,88%), Hebei (2 118 711 of 3,18%), Heilongjiang (1 037 080 of 2,86%), Jilin (993 112 of 3,71%), Binne-Mongolië (452 765 of 1,83%) en Beijing (336 000 of 2%). Daarbenewens leef sowat 12 000 Mantsjoes in die Republiek China op Taiwan.

## Verwysings

## Eksterne skakels

* Wikimedia Commons het meer media in die kategorie Mantsjoes.
* (en)  "Manchu". Encyclopædia Britannica. Besoek op 25 November 2018.
* (en)  *The Manchu ethnic minority* – Chinese regeringswebwerf
* (zh)  Verspreiding van etniese groepe in China Geargiveer 1 Januarie 2016 op Wayback Machine
# Microsoft Bing

Bing|  |
| Tipe webwerf | Soekenjin |
| Beskikbaar in | Engels |
| Eienaars | Microsoft |
| URL |  |
| Huidige status | Aktief |

**Microsoft Bing** (algemeen bekend as **Bing**) is die websoekenjin wat deur die Amerikaanse maatskappy Microsoft besit en bedryf word. Die diens het sy oorsprong in Microsoft se vorige soekenjins: *Live Search*, *Windows Live Search* en later *Live Search*. Bing bied 'n verskeidenheid soekdienste, insluitend web-, video-, beeld- en kaartsoekprodukte. Dit is ontwikkel met behulp van ASP.NET.

Die soekenjin is op 28 Mei 2009 by die *All Things Digital*-konferensie in San Diego, Kalifornië, deur Microsoft se destydse uitvoerende hoof, Steve Ballmer bekendgestel. *Bing* is 'n plaasvervanger vir *Live Search* en is ten volle aanlyn sedert 3 Junie 2009. Opvallende nuwe kenmerke het destyds die lys van soekvoorstelle ingesluit terwyl navrae ingevoer word en 'n lys van verwante soektogte (genoem "verkenningpaneel") gebaseer op semantiese tegnologie van Powerset, wat Microsoft in 2008 bekom het.

In Julie 2009 het Microsoft en Yahoo! 'n transaksie aangekonding waarin Yahoo! Search deur Bing aangedryf sou word. Yahoo! het die oorgang in 2012 voltooi.

## Verwysings
# The New York Times

Voorblad van *The New York Times* op 29 Julie 1914.
The New York Times (NYT) is 'n Engelstalige Amerikaanse dagblad wat in 1851 in New York Stad gestig is en sedertdien ononderbroke in daardie stad gepubliseer word. *The New York Times* het 108 Pulitzer-pryse gewen, meer as enige ander nuusorganisasie. Die dagblad se webwerf is die gewildste koerantwebwerf in Amerika, met meer as 30 miljoen unieke besoekers per maand.

Alhoewel die gedrukte weergawe van die koerant die grootste plaaslike metropolitaanse koerant in die Verenigde State is, is dit algeheel die tweede grootste koerant, na *The Wall Street Journal*. Die weekdagsirkulasie het sedert 1990, soos met die meeste ander koerante, tot minder as 'n miljoen eksemplare per dag gedaal. Teen middel 2022 was dit 329 781. Die *New York Times* se bynaam is "the Old Gray Lady", en word lank reeds binne die industrie as 'n nasionale "koerant van oorkonde geag. Die koerant word deur The New York Times Company besit, wat ook agttien ander koerante, insluitende die *International Herald Tribune* en *The Boston Globe*, uitgee. Die maatskappy se voorsitter is Arthur Ochs Sulzberger jr., wie se familie die koerant sedert 1896 beheer.

Die koerant se leuse, wat in die boonste linkerhoek van die voorblad gedruk word, is "All the News That's Fit to Print" (Engels, *Al die nuus wat geskik is om gedruk te word*). Die *New York Times*-webwerf (NYTimes.com) se leuse is "All the News That's Fit to Click" (*Al die nuus wat geskik is om op geklik te word*). Die koerant word in afdelings verdeel: nuus, opinie, besigheid, kuns, wetenskap, sport, mode, huis, en funksies (*features*). Die *New York Times* het by die agtkolomformaat gebly nadat die meeste koerante na ses kolomme oorgeskakel het, en dit was een van die laaste koerante om kleurfotografie in gebruik te neem.

Aanlyn inhoud is beskikbaar deur 'n gemeterde betaalmuur, wat in 2011 opgerig is. 'n Besoeker kan maandeliks tien artikels gratis lees, en moet dan 'n abonnement aangaan om meer artikels te lees. Wanneer die betaalmuur verskyn, kan gebruikers egter eenvoudig die deel van die webadres wat na .html kom, skrap, en die bladsy herlaai om die volle artikel te sien. Daar bestaan ook mobiele toepassings om inhoud vanaf mobiele toestelle te bereik, soos Android-toestelle en Apple se iOS-platform.

## Verwysings

## Eksterne skakels

* Amptelike webwerf (en)
# Los Angeles Times

**Metropolitaanse dagblad**

El Segundo, Kalifornië
 Verenigde State

---

**Stigting**

4 Desember 1881

---

**Tipe**

Oggendkoerant
(verskyn sewe dae per week)

---

**Uitgewery**

Los Angeles Times
Communications LLC (Nant Capital)

---

**Hoofredakteur**

Norman Pearlstine

---

**Webtuistelatimes.com*

Die Los Angeles Times is die vierde grootste dagblad in die Verenigde State - na *USA Today*, *The New York Times* en *The Wall Street Journal* - met 'n sirkulasie van 467 309 in Mei 2016 en 'n beraamde daaglikse leserskap van 1,4 miljoen op werk- en 2,4 miljoen op Sondae. Sy webtuiste *latimes.com* het sowat 39 miljoen besoekers per maand.

Die *Los Angeles Times* se ikoniese Art Deco-hoofkwartier in die Civic Center-distrik van Los Angeles, soos gesien vanaf die hoek van 1ste en Spring-straat
Die *Los Angeles Times* het in die 1960's van 'n streekskoerant tot een van die wêreld se grootste dagblaaie ontwikkel. Sy verslaggewing is met altesaam 44 Pulitzer-pryse bekroon (waarvan die tot dusver laaste in 2016 vir die *LA Times* se nuusdekking oor die terreuraanval in San Bernardino toegeken is). Desondanks is die nuusblad se redaksiepersoneel ná die oorname deur 'n media-onderneming uit Chicago, *Tribune Publishing* en later *Tronc*, verminder van 1 300 tot sowat 400, met snel-wisselende personeel en 'n geskil rondom pensioenverpligtinge ter waarde van VSA-$90 miljoen en die stigting van 'n vakbond waarin medewerkers begin organiseer het, as tekens van agteruitgang.

In Februarie 2018 het die *Los Angeles Times* sy oorname deur die farmaseutiese entrepreneur en multimiljardêr Dr. Patrick Soon-Shiong vermeld. Soon-Shiong, wat as seun van Chinese immigrante in 1952 in Port Elizabeth, Suid-Afrika gebore is en hom in die 1980's in Los Angeles gevestig het, word as die Suid-Kaliforniese metropool se rykste burger beskou. Met die aanvaarding van die oorname-aanbod ter waarde van VSA-$500 miljoen, wat ook die susterblad *San Diego Union-Tribune* insluit, het die *LA Times* ná 18 jaar se onstuimige bestuur vanuit Chicago weer 'n plaaslike eienaar.

Tydens sy eerste stadsaalbyeenkoms met die nuusblad se redaksie het Dr. Soon-Shiong op 13 April 2018 aangekondig dat die *Los Angeles Times* se historiese hoofkwartier in 'n Art Deco-gebou in die middestad van Los Angeles nog in die somer van 2018 na 'n nuwe kampus in El Segundo verskuif sou word. In Julie 2018 het die redaksie in die nuwe kantore naby die Internasionale Lughawe van Los Angeles ingetrek.

Die ikoniese *Los Angeles Times*-gebou teenoor Los Angeles se raadsaal, waarin die redaksie sedert 1935 gehuisves is, is deur die vorige eienaars aan die Kanadese eiendomsontwikkelaars *Onni Group* verkoop. Volgens Dr. Soon-Shiong het *Onni Group* die maandelikse huurgeld vir die redaksie se kantore met $1 miljoen verhoog. Die *LA Times* se huurkontrak het op 30 Junie 2018 ten einde geloop.

## Verwysings
# 907

|  |
| --- |
| **907** |
|  ◄ | 9de eeu | **◄10de eeu►** | 11de eeu | ►
◄ ◄ | ◄ | 902 | 903 | 904 | 905 | 906 | ◄ **907** ► | 908 | 909 | 910 | 911 | 912 | ► | ► ► |
| Dae | Eeue | Geskiedenis | Geskiedenisportaal |
| Sien ook: Kategorie:907 |

|  |
| --- |
|  **Kalenders** |
|

| Gregoriaanse kalender | 907  |
| Ab urbe condita | 1660 |
| Armeense kalender | 356
*ԹՎ* |
| Chinese kalender | 3603 – 3604
癸寅 – 甲卯 |
| Ethiopiese kalender | 899 –900 |
| Hebreeuse kalender | 4667 – 4668 |
| Hindoekalenders |  |
| - *Vikram Samvat* | 962 – 963 |
| - *Shaka Samvat* | 829 – 830 |
| Irannese kalender | 285 –286 |
| Islamitiese kalender | 294 –294 |

 |

Die **jaar 907** was 'n gewone jaar wat volgens die Gregoriaanse kalender op 'n Saterdag begin het. Dit was die 7de jaar van die 10de eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure

## Geboortes

## Sterftes

* 7 Mei – Boris I van Bulgarye, Bulgaarse vors en later monnik.
* Árpád (57), stigter van Hongarye.
# Changchun

| **长春市 (Chángchūn Shì) Changchun** |
| --- |
|  Die laboratorium van die Universiteit van Jilin |
| Ligging in die Volksrepubliek China |
|  |
| Basiese Inligting |
| **Oorsprong van die naam**: | 长春 *Changchun* "Lang Lente" |
| **Afkorting**: |  |
| **Oppervlakte**: | 3 616 km² |
| **Bevolking** (2010): | 3 581 000  Munisipaliteit |
| **Digtheid** (2010): | 990,3/km²  Munisipaliteit |
| **BIP** (2010):  - per kapita | CNY 208,9 billion CNY 28 131 |
| **Hoogte bo seespieël**: | 222 m |
| **Poskode**: | 130000 |
| **Areakode**: | +0431 |
| **Nommerplaat-identifikasie** : | 吉A |
| **Tydsone** : | UTC+8 |
| **Webwerf** : | www.changchun.gov.cn |
| Regering |
| **Administratiewe tipe**: | Sub-provinsiale stad |
| **KPC Changchun Partysekretaris:** | Zhu Yejing (祝業精) |
| **Burgemeester**: | Zhu Yejing (祝業精) |

**Changchun** (Chinees: 长春市 *Chángchūn Shì*) is 'n stad in die Volksrepubliek China met 'n bevolking van 3 581 000 inwoners en 'n oppervlakte van 3 616 km². Changchun is 'n sub-provinsiale stad in Noord-China en is die hoofstad en grootste stad van die provinsie Jilin. Die stad is bekend as hoofstad van die voormalige Japannese vasalstaat Mantsjoekwo onder Puyi.
# Jingpho

| Jingpho *Jinghpaw*/ဈိာင်ေဖါစ် |
| --- |
| Gepraat in: |  Indië  Mianmar  Volksrepubliek China  |
| Gebied: | Suid-Asië |
| Totale sprekers: | 940 000 |
| Taalfamilie: | Sino-Tibettaans  Sal   Jinghpaw-Luish    **Jingpho**  |
| Skrifstelsel: | Birmaanse skrif Latynse alfabet |
| Taalkodes |
| ISO 639-1: | *geen* |
| ISO 639-2: | `kac` |
| ISO 639-3: | `kac` |
|

**Jingpho** (*Jinghpaw*, *Chingp'o*, *Jìngphòʔ gà* / ဈိာင်ေဖါစ်) of **Kachin** (Birmaans: ကချင်ဘာသာ, [kətɕɪ̀ɰ̃ bàðà]) is 'n Sino-Tibettaanse taal wat deur 940 000 mense gepraat word, veral in die Kachin-deelstaat in Noord-Mianmar en die aangrensende Yunnanprovinsie in die suide van die Volksrepubliek China. Die Turung in die Indiese deelstaat Assam praat 'n Jingpho-dialek met baie Assamese leenwoorde, Singpho, genoem.

## Verwysings
# INSEAD

INSEAD
**INSEAD** is 'n sakeskool en een van die mees gesogte en selektiewe *grandes écoles* in Parys, Frankryk. INSEAD is in 1957 gestig.

Die skoolprogramme is drie keer geakkrediteer - volgens die internasionale AMBA, EQUIS en AACSB standaarde.

## Bekende gegradueerdes

* Wopke Hoekstra, Nederlandse politikus wat aan die Christen-Demokratiese Appèl behoort
* Chris Liebenberg, afgetrede Suid-Afrikaanse bankier
* Bob van Dijk, hoof uitvoerende beampte van Naspers

## Verwysings

## Eksterne skakels

* INSEAD
# Wikinews

Wikinews|  |
| Tipe webwerf | Wiki |
| Beskikbaar in | Veeltalig |
| Eienaars | Wikimedia Stigting |
| URL |  |
| Registrasie | Optioneel |
| Huidige status | Aktief |

**Wikinews** is 'n projek van die Wikimedia Stigting wat poog om vrye inhoud nuus beskikbaar te stel. Die missie van Wikinews is om 'n "diverse omgewing te skep waar burger-joernaliste onafhanklik nuusgebeure kan opteken". Die webwerf is in November 2004 begin.

Wikinews is 'n wiki-tipe webwerf wat van die MediaWiki-sagteware gebruik maak. Enige persoon kan dus inspring en nuusgebeure op die werf aanteken of bywerk.

Daar is op die oomblik nie 'n Afrikaanse wikinuus webwerf beskikbaar nie.

## Eksterne skakels

* Wikinews in Afrikaans
* (en)  Webwerf van die Engelse Wikinews

|  |  |  |  |
| --- | --- | --- | --- |
|  | Wikimedia Stigting |  |  |
|
Projekte: Broeikas | Commons | Meta-Wiki | Wikibooks | Wikidata | Wikinews | Wikipedia | Wikiquote | Wikisource | Wikispecies | Wikiversity | Wikivoyage | WikiWoordeboek
Sien ook: Wiki | MediaWiki | QRpedia |
# Winter

'n Park wat in die winter met sneeu bedek is.
Kat op die koue sneeu.
**Winter** is een van die vier seisoene waarin die jaar verdeel word. Winter volg na herfs en kom voor die lente. Dit is die koudste tyd van die jaar. Gedurende die wintermaande is die dae korter en die nagte langer (dit word vroeg donker).

Meteorologies gesproke val die maande Junie, Julie en Augustus in die winter (Suidelike Halfrond). Terwyl dit winter in die Suidelike Halfrond is, is dit somer in die Noordelike Halfrond.

Astronomies gesproke begin die winter egter met die wintersonstilstand. In die Suidelike Halfrond vind die wintersonstilstand gewoonlik op 21 of 22 Junie plaas. In die Noordelike Halfrond vind dit gewoonlik op 21 of 22 Desember plaas.

Winter word met sneeu, ryp en snerpende koue geassosieer. Mense trek warmer aan en bly eerder binnenshuis om warm te bly. Sekere sportsoorte, soos ski, kan net in die winter beoefen word.

Bladwisselende plante verloor hulle blare in die herfs en het dus geen blare in die winter nie. Sommige diere (soos bere) hiberneer gedurende die winter, terwyl ander (soos sommige hase en jakkalse) 'n dik pels ontwikkel om hulle teen die koue te beskerm.

## Eksterne skakels

* Wikimedia Commons het meer media in die kategorie Winter.

* Wikiwoordeboek het 'n inskrywing vir winter.
# Yahoo!

|  |
| --- |
| **Yahoo! Inc.** |
|  |
| Tipe | Aandelemaatskappy |
| Gestig | Januarie 1994 (as **Jerry and David's guide to the World Wide Web**) Maart 1995 (as **Yahoo!**) |
| Hoofkantoor | Sunnyvale, Kalifornië, Verenigde State |
| Sleutelpersone | Maynard Webb (voorsitter van die Raad) Marissa Mayer (hoof uitvoerende beampte) |
| Gebied bedien | Wêreldwyd |
| Industrie | internet |
| Produkte | verskeie |
|
Inkomste | $4,68 miljard (2013) |
| Bedryfsinkomste | $589 miljoen (2013) |
| Netto inkomste | $1,36 miljard (2013) |
| Werknemers | 12 200 (Desember 2013) |
| Webwerf | *yahoo.com* |

**Yahoo! Inc.** is 'n Amerikaanse multinasionale internetkorporasie met sy hoofkantoor in Sunnyvale, Kalifornië. Dit is wêreldwyd bekend vir sy webportaal, die soekenjin Yahoo Soek en verwante dienste, insluitend Yahoo Directory, Yahoo Mail, Yahoo News, Yahoo Finance, Yahoo Groups, Yahoo Answers, advertensies, aanlynkartering, video-deel, fantasiesport en sy sosiale mediawebwerf. Dit is een van die gewildste kuberruimtes in Amerika. Volgens mediaberigte het ongeveer 700 miljoen mense Yahoo se webwerwe elke maand besoek. Yahoo beweer self dit lok "meer as die helfte van 'n miljard verbruikers elke maand in meer as 30 tale".

Yahoo! is in Januarie 1994 deur Jerry Yang en Dawid Filo gestig en is geïnkorporeer op 1 Maart 1995. Op 16 Julie 2012 is die voormalige uitvoerende hoof van Google, Marissa Mayer, aangewys as Yahoo! se uitvoerende hoof en voorsitter.

Volgens ComScore, het Yahoo! gedurende Julie 2013 vir Google oortref met die aantal Amerikaanse besoekers aan sy webwerwe, die eerste keer sedert Mei 2011. Dit is geskat op 196 miljoen Verenigde State besoekers, wat dus met 21 persent per jaar gestyg het.

## Verwysings

## Eksterne skakels

* Wikimedia Commons het meer media in die kategorie Yahoo!.

|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. |
 |